Modelul conceptual al unei probleme
Primul pas în realizarea unei aplicaţii de baze de date este analiza datelor şi realizarea unei scheme conceptuale (model conceptual) al acestor date. 
Sunt identificate datele care vor trebui memorate şi procesate, se împart aceste date în grupuri logice şi se identifică relaţiile care există între aceste grupuri.
Nivelul conceptual este nivelul central care reflectă datele structurate astfel încât acestea să poată fi preluate şi prelucrate cu ajutorul unui SGBD (Sistem de Gestiune a Bazelor de Date).
Elementul fundamental al modelului conceptual este entitatea.
Modelul conceptual pe care îl vom folosi este modelul entitate-relație care se realizează folosind diagrama entitate-relație (ERD = Entity Relationship Diagram).

În urma implementării modelului conceptual se obține modelul fizic.

Modele de baze de date:

1) Modelul ierarhic are informațiile dispuse sub forma unui arbore.

2) Modelul rețea are informațiile dispuse sub forma unui graf (nodurile pot avea mai mulți părinți)
3) Modelul relațional în care informațiile sunt salvate în tabele iar între tabele pot fi realizate legături.
4) Modelul obiectual poate accepta obiecte complexe (fișiere multimedia, imagini, documente, aplicații, arhive) și seamănă cu modelul rețea.
ENTITATE = obiect, persoană sau eveniment din lumea reală care poate fi descris(ă) prin caracteristici bine definite (despre care există date care pot fi stocate).
ATRIBUT = proprietate descriptivă a unei entităţi care se caracterizează prin nume și tip.
Într-o bibliotecă elementul esențial este CARTEA. CARTEA este o entitate formată din următoarele atribute: titlu, autor, editură, anul apariţiei, disponibilă.
Numele unui atribut este un substantiv, care descrie o caracteristică a entităţii şi exprimă o însuşire calitativă sau cantitativă a entităţii. Fiecare atribut poate lua valori într-un anumit domeniu. De exemplu, anul apariţiei poate fi un număr natural de 4 cifre din domeniul 1700...2022.
O instanță a unei entități este formată din date concrete; de ex: caracteristicile unei cărți formează o instanță.
Un atribut trebuie să aibă o singură valoare, de un anumit tip (întreg, real, şir de caractere, dată calendaristică etc.). Există atribute a căror valoare este obligatorie pentru a descrie corect şi complet o entitate. Aceste atribute se numesc atribute obligatorii, în timp ce atributele a căror valoare poate lipsi se numesc atribute opţionale.
Entitatea se reprezintă printr-un dreptunghi cu colțurile rotunjite. În interiorul dreptunghiului se scrie numele entității la singular cu majuscule.



Diagrama entitate-relație (ERD-ul) reprezintă schema în care apar toate entitățile și relațiile dintre acestea.

O informație trebuie stocată o singură dată (apare ca valoarea a unui atribut într-o singură entitate). ERD-ul nu trebuie să conțină date redundante (care se repetă).

Pentru a realiza ERD-ul se folosesc substantive (pentru a numi entitățile), proprietăți (pentru a numi atributele) și verbe (pentru a nota relațiile dintre enetități).


Ex: entitatea ANGAJAT are atributele: CNP, nume, funcție, data_angajării, salariu, telefon.

Atributele care au obligatoriu o valoare pentru fiecare instanță se numesc atribute obligatorii (mandatorii).


Atributele care nu trebuie să fie completate în mod obligatoriu se numesc atribute opționale.


Tipuri de atribute: numeric, șir de caractere, dată, ș.a.
Un UID (identificator unic) este un atribut / combinație de atribute care identifică în mod unic o instanță a unei entități.
Cele 3 forme de normalizare a datelor (E. F. Codd)

· O entitate este în prima formă normală 1 (1NF), dacă şi numai dacă nu există atribute cu valori multiple și nu există atribute sau grupuri de atribute care se repetă
· o entitate este în a doua formă normală (2NF) dacă şi numai dacă este în 1NF şi orice atribut care nu face parte din UID (Unique IDentifier) este complet dependent de întreg UID-ul.

· o relaţie este în forma normală 3 ( 3NF ) dacă şi numai dacă este în 2NF şi fiecare atribut non-UID nu este dependent de alt atribut non-UID.
Diagrama entitate-relație

A fost dezvoltat de Chen (în 1976) pentru a facilita proiectarea bazelor de date.
Observații:

· Entităţile devin tabele în modelele relaţionale
· Entităţile se scriu cu litere mari
· Entităţile sunt substantive, dar nu orice substantiv este o entitate 

· Pentru fiecare entitate este obligatoriu să se introducă o descriere detaliată

· Nu pot exista, în aceeaşi diagramă, două entităţi cu acelaşi nume, sau o aceeaşi entitate cu nume diferite

O cheie primară este un identificator unic în cadrul entităţii, făcând distincţie între valori diferite ale acesteia. 

Cheia primară: 

· trebuie să fie unică şi cunoscută la orice moment; 

· trebuie să fie controlată de administratorul bazei de date; 

· trebuie să nu conţină informaţii descriptive, să fie simplă, fără ambiguităţi; 

· să fie stabilă;
· să fie familiară utilizatorului
O relaţie (asociere) este o comunicare între două sau mai multe entităţi. 

Existenţa unei relaţii este subordonată existenţei entităţilor pe care le leagă. Gradul (tipul) unei relații este dat de numărul entităților participante la relația respectivă. 

Observaţii: 

· Relaţiile sunt verbe
· Pentru fiecare relaţie este important să se dea o descriere detaliată
· În aceeaşi diagramă pot exista relaţii diferite cu acelaşi nume. În acest caz, le diferenţiază entităţile care sunt asociate prin relaţia respectivă 

· Pentru fiecare relaţie trebuie stabilită cardinalitatea (maximă şi minimă) a relaţiei, adică numărul de tupluri ce aparţin relaţiei
Exemplu: 

Câţi salariaţi pot lucra într-un departament ? R:Mulţi.
În câte departamente poate lucra un salariat ? R: În cel mult unul. 

Relaţia SALARIAT_lucrează_în_DEPARTAMENT are cardinalitatea maximă many to one (n:1). 

Exemplu: 

Câţi salariaţi trebuie să conducă un departament ? Cel puţin unul. 

Câte departamente trebuie să conducă un salariat ? Zero.
Relaţia SALARIAT_conduce_DEPARTAMENT are cardinalitatea minimă

One to zero (1:0).
Gradul unei relații = numărul de entități care participă la relația respectivă

Exista relatii binare (între 2 entități) și relații n-are (între mai multe entități).
Cardinalitatea unei relații binare = numărul de instanțe ale celor 2 entități care 

sunt asociate prin relația respectivă.
O instanță reprezintă un element din mulțime (din entitate)

Relațiile pot fi de cardinalitate: 

1-1 (one to one) 

1-n (one to many) 

n-m (many to many)
Pentru proiectarea diagramei entitate-relaţie există anumite reguli (nu sunt unice): 
1. entităţile sunt reprezentate prin dreptunghiuri;
2. relaţiile dintre entităţi sunt reprezentate prin segmente;
3. atributele care reprezintă chei primare trebuie subliniate sau marcate prin simbolul „#“, plasat la începutul numelui acestor atribute;
4. cardinalitatea minimă este indicată în paranteze, iar cardinalitatea maximă se scrie fără paranteze;
5. subentitățile (ex: subentitatea PROGRAMATOR care aparține superentității SALARIAT) se desenează prin dreptunghiuri în interiorul superentității. Cheile primare, atributele şi relaţiile unei superentităţi sunt valabile pentru orice subentitate. Afirmaţia reciprocă este falsă.
6. într-o diagramă entitate-relație se pot defini relații recursive (relație către propria entitate; ex: un ANGAJAT poate să conducă mai mulți ANGAJAȚI)
Tipuri de legături între entități: 

1-1 – legătura dintre cele două entități se face pe baza cheilor primare 

1-n – cheia primară din entitatea “părinte” se adaugă în tabela “copil” sub formă de cheie externă
n-m – nu se poate implementa practic. Din acest motiv se recurge la adăugarea unei entități suplimentare care va conține cheile primare ale entităților inițiale și câmpuri referitoare la asocierea dintre tabelele “părinte” și “copil”. Cheia primară din entitatea  intermediară va fi o cheie compusă.

